ศบค. รายงานวันนี้ [20 ก.พ.64] ไทยพบผู้ป่วยโควิดรายใหม่เพิ่ม 82 ราย รักษาหายเพิ่ม 59 ราย ไม่มีรายงานผู้เสียชีวิตเพิ่ม
ศูนย์บริหารสถานการณ์โควิด 19 (ศบค.) เปิดเผยข้อมูลผ่านศูนย์ข้อมูล COVID 19 ว่า วันนี้เสาร์ที่ 20 ก.พ.2564 ไทยมีผู้ป่วยโรคโควิด 19 รายใหม่เพิ่ม 82 ราย แบ่งเป็นการติดเชื้อในประเทศ 71 ราย จำนวนนี้ 27 ราย เป็นการพบจากระบบเฝ้าระวังและบริการ คือที่ กทม. 2 ราย ปทุมธานี 2 ราย นครปฐม 2 ราย อ่างทอง 1 ราย สมุทรสาคร 19 ราย สมุทรปราการ 1 ราย และผู้ติดเชื้อจากการคัดกรองเชิงรุกในชุมชน 44 ราย โดยพบจากพื้นที่ กทม. 4 ราย ปทุมธานี 23 ราย สมุทรสาคร 16 ราย และอ่างทอง 1 ราย นอกนั้น 11 ราย เป็นกลุ่มผู้เดินทางมาจากต่างประเทศและเข้าสถานกักกันโรค (Quarantine) โดยเดินทางมาจากสหรัฐอเมริกา 2 ราย เยอรมนี 1 ราย อินเดีย 1 ราย ไนจีเรีย 1 ราย ฝรั่งเศส 1 ราย เคนยา 1 ราย รัสเซีย 2 ราย สหรัฐอาหรับเอมิเรตส์ 1 ราย และ บารห์เรน 1 ราย ทำให้ผู้ป่วยของไทยขณะนี้สะสมรวม 25,323 ราย วันนี้มีผู้ป่วยรักษาหายเพิ่ม 59 ราย รวมมีผู้ป่วยรักษาหายแล้วสะสม 24,129 ราย วันนี้ไม่มีรายงานผู้เสียชีวิตเพิ่ม ทำให้ยอดผู้เสียชีวิตสะสมคงที่รวม 83 รายขณะที่สถานการณ์ทั่วโลกวันนี้ พบผู้ป่วยโควิด-19 รายใหม่เพิ่ม 403,036 ราย จำนวนนี้เป็นผู้ป่วยอาการรุนแรง 620 ราย ทำให้ผู้ป่วยสะสมทั่วโลกรวมแล้ว 111,234,365 ราย วันนี้มีรายงานผู้เสียชีวิตเพิ่มรวม 10,971 ราย ทำให้ยอดผู้เสียชีวิตสะสมทั่วโลกรวม 2,462,703 ราย